b'\n_START_ARTICLE_\nMorski rezervat\n_START_PARAGRAPH_\nMorski rezervat ali zavarovano morsko obmo\xc4\x8dje je predel morja in/ali obale, ki ga dr\xc5\xbeava ali druga javna ustanova \xc5\xa1\xc4\x8diti zaradi izrednih naravnih in krajinskih zna\xc4\x8dilnosti. Za\xc5\xa1\xc4\x8dita se izvaja s prepovedjo nekaterih dejavnosti, s financiranjem oskrbe in organizacije ter s podporo \xc5\xa1tudijskim pobudam. _NEWLINE_Glavni vzrok za nastanek morskih za\xc5\xa1\xc4\x8ditenih obmo\xc4\x8dij je, kakor za kopne rezervate, ohrana naravnih zna\xc4\x8dilnosti in njihovo preu\xc4\x8devanje, pri \xc4\x8dem je posebni poudarek na prepovedi gradnje novih stavb in na strogem nadzorstvu nad turisti\xc4\x8dnim in komercialnim izkori\xc5\xa1\xc4\x8danjem obmo\xc4\x8dja. Na \xc5\xbealost je prav zamuda pri ustvarjanju morskih rezervatov dovolila, da so se na obalah vrstile gradnje elitnih hotelskih in ekskluzivnih stanovanjskih objektov.'